Til tess at tryggja støðið undir føroysku tjóðbókaskránni, so at henda verður so fullfíggjað sum gjørligt, áleggur bókasavnslógin framleiðarum av verkum, útgivnum í Føroyum, at avhenda Føroya landsbókasavni 4 ókeypis eintøk. Skyldan er galdandi uttan mun til í ella á hvørjum miðli verkið fæst. Er ógreitt hvør framleiðarin er, áliggur avhendingarskyldan, eftir kravi frá Landsbókasavninum, útgevaranum (sí § 24, stk. 4 í bókasavnslógini). Fyri ikki-prentaðar útgávur kann Landsbókasavnið gera frávik í ásetingunum um talið av verkum, ið skulu avhendast. Skyldueintøkini skulu sendast Føroya Landsbókasavni, J. C. Svabosgøtu 16, Boks 61, FO-110 Tórshavn, og viðmerkjast skal, at talan er um skyldueintøk. Eru ivamál, ber til at seta seg í samband við Føroya Landsbókasavn á tel. 340500 ella til Sofíu Olsen.